text: Spænding om nye skolenavne udløst
  19 juni 2012 kl. 11.23
  291 har indsendt forslag til, hvad fire nye skoledistrikter - plus specialskolen - i Fredericia skal hedde fra næste sommer. Nu er spændingen udløst.
  Navnene blev Fjordbakkeskolen, Erritsø Fællesskole, Ullerup Bæk Skolen, Kirstinebjergskolen og Frederiksodde Skole
  
  Ikke nogen nem opgave
  - Der var mange gode forslag, så det har ikke været en helt nem opgave, men jeg synes nu, at de fem udvælgelseskomiteer har udpeget nogle rigtig gode navne til de nye skoler, siger Claus Bülow, skolechef i Fredericia Kommune.
  
  De nye skolenavne
  Skolerne i Taulov og Skærbæk skal fremover hedder Fjordbakkeskolen.
  Lyng skole, Bakkeskolen og Erritsø Centralskole samles under navnet Erritsø Centralskole. 
  Bøgeskov Skole, Egumvejens Skole, Treldevejens Skole og Skansevejens Skole skal fremover hedde Kirstinebjergskolen.
  I vest blev skoledistriktet opkaldt efter Ullerup Bæk, som forbinder alle vestbyens sogne. Bække symboliserer dermed de tre skolers nye fællesskab. Det drejer sig om Skjoldborgvejens Skole, Alleskolen og Bredstrup-Pjedsted Fællesskole.
  
  Kombinerer to navne
  Specialskolen får navnet Frederiksodde Skole. Navnet opstår ved at kombinere to forslag: Bersodde Skole og Frederik d. 3's Skole.
  